recursal/SuperWikiNEXT-32B huggingface dataset:
O ***cinéma vérité*** é un estilo de cinema que comezou como unha reacción europea cara ó sistema clásico de facer filmes. Inventado por Jean Rouch, está inspirado na teoría de Dziga Vertov sobre Kino-Pravda e está influenciado polos filmes de Robert Flaherty. Mestura a improvisación co uso da cámara para desvelar a verdade ou salientar temas agochados detrás da crúa realidade. O cinema de realidade fornece similares tipos de ilusión cinematográfica que se atopan nos clásicos de Hollywood, pero que por mor dunha relaxación das ataduras entre o seu estilo e os aspectos narrativos permite un realismo subxectivo aumentado e expresividade autoral.

Na forma clásica de Hollywood, o filme é ditado pola narrativa, cada cousa que pasa nun filme clásico suponse que fai avanzar a narrativa. Todos os personaxes presentados son axentes causais na narrativa, e os clásicos son saturados con imaxes redundantes, expresións verbais ou símbolos para obter a mensaxe a través do espectador. Isto pode ser como unha construción artificial da realidade, xa que nada que non axude ó espectador a entender claramente o que está a ocorrer, será incluído no filme. O cinema de realidade rexeita isto por irreal e tende a presentar personaxes e situacións da vida real onde as cousas que pasan non sempre teñen unha mensaxe ou propósito claro, e que en troques é vago e misterioso. Polo tanto, o cinema de realidade non se preocupa por explicar, claramente, moitas das escenas desenvolvidas nos filmes.

Notas
-----

1. ↑  Glossary of rouchinan terms en MAITRES FOUS net
2. ↑  
Ricky Leacock and "The Sense of Being There" – Article by Stephen Altobello at IMN
3. ↑  Camera that Changed the World – Article rn BBC

|  |  |
| --- | --- |
| Control de autoridades | 
* Wd: Q1092621
* AAT: 300375168
* EBID: ID
* GEC: 0090586

 |
**Deafheaven** é unha banda estadounidense de metal formada no ano 2010. Orixinalmente baseada en San Francisco, o grupo comezou como un dúo co cantante George Clarke e o guitarrista Kerry McCoy, que gravaron e autoeditaron un álbum demo xuntos. Tras este lanzamento, o grupo recrutou tres novos membros e comezou a xirar. Antes do final de 2010 Deafheaven asinou un contrato con Deathwish Inc. e despois publicou o seu álbum de estrea *Roads to Judah*, en abril de 2011. O seu seguinte traballo, *Sunbather*, editouse en 2013 e foi amplamente aclamado pola crítica, converténdose nun dos discos máis louvados do ano nos Estados Unidos. En 2015 o grupo editou o seu terceiro traballo, *New Bermuda*.

Discografía
-----------

| Álbum | Ano | Selo |
| --- | --- | --- |
| *Roads to Judah* | 2011 | Deathwish |
| *Sunbather* | 2013 | Deathwish |
| *New Bermuda* | 2015 | ANTI- |
| *Ordinary Corrupt Human Love* | 2018 | ANTI- |
| *Infinite Granite* | 2021 | Sargent House |

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q5245804
* AllMusic: mn0002658855
* Discogs: 2025280
* ISNI: 0000 0004 7117 0146
* Metal Archives: 3540315870
* MusicBrainz: ID
* Songkick: 3357961

 |
Un círculo máximo divide a esfera en dous casquetes esféricos iguais chamados hemisferios.
Un **círculo máximo** é o círculo resultante dunha sección realizada a unha esfera mediante un plano que pasa polo seu centro e a divida en dous hemisferios; a sección circular obtida ten o mesmo diámetro que a esfera.

A distancia máis curta entre dous puntos da superficie dunha esfera sempre é o arco de círculo máximo que os une.

Aplicaciones de círculos máximos
--------------------------------

### Xeometría riemanniana

Na xeometría riemanniana este concepto serve para ilustrar como hai espazos con puntos (os antipodais) que admiten máis dunha xeodésica contrastando o que acontece nos espazos euclidianos, en que por dous puntos escollidos arbitrariamente só pasa unha única xeodésica.

### Triángulos esféricos

Aplicación de círculos máximos nun triángulo esférico.
Se tres puntos da superficie esférica son unidos por arcos dun círculo máximo menores que 180 º, a figura obtida denomínase triángulo esférico. Os lados do polígono así formado exprésanse por conveniencia como ángulos con vértice o centro da esfera e non pola súa lonxitude. Este arco medido en radiáns e multiplicado polo raio da esfera é a lonxitude do arco. Nun triángulo esférico os ángulos cumpren que 180 ° < {\displaystyle \alpha \!} + {\displaystyle \beta \!} + {\displaystyle \gamma \!} < 540 °.

### Xeografía e cartografía

A traxectoria do círculo máximo dunha ruta aérea (liña vermella)  
A traxectoria seguindo unha corrente en chorro (liña verde).
En xeografía e cartografía, os círculos máximos que pasan polos polos determinan as liñas de lonxitude (meridianos). Na latitude, pola contra, existe só un círculo máximo, o Ecuador terrestre. As demais latitudes están determinadas por círculos menores paralelos ao Ecuador (paralelos).

Notas
-----

1. ↑  Masa Vázquez, Xosé M.; Fortes López, Belén (1995). Servicio de Normalización Lingüística da Universidade de Santiago de Compostela, ed. *Vocabulario de Matemáticas*. Santiago de Compostela. ISBN 84-8121-369-1.

Véxase tamén
------------

### Outros artigos

* Trigonometría esférica
* Ortodrómica
* Meridiano
* Paralelo

### Ligazóns externas

* Great Circle description, figures, and equations. Mathworld, Wolfram Research, Inc. c1999 *(en inglés)*
* Great Circles on Mercator's Chart by John Snyder with additional contributions by Jeff Bryant, Pratik Desai, and Carl Woll, Wolfram Demonstrations Project. *(en inglés)*
* Um simulador de rotas ortodrómicas Arquivado 13 de marzo de 2011 en Wayback Machine. *(en portugués)*
* Esfera armilar, un suporte a la Navegación Astronómica *(en portugués)*
* esferas Armilares perfeitas - Construa voce mesmo Arquivado 27 de outubro de 2020 en Wayback Machine. *(en portugués)*

|  |  |
| --- | --- |
| Control de autoridades | 
* Wd: Q146657
* EBID: ID
* JSTOR: great-circles
* MAG: 148189969

 |
Cipactli, imaxe baseada no Códice Magliabecchiano.
Na mitoloxía azteca, **Cipactli** era unha voraz, primitiva e monstruosa criatura mariña, metade crocodilo e metade peixe. Estaba sempre famenta e en cada xunta que unía os seus dezaoito corpos había unha boca adornándoa.

Tezcatlipoca sacrificou un pé ao utilizalo como cebo para atraelo.

O seu nome tamén é o do primeiro día azteca do calenadrio sacro azteca, o Tonalpohualli.

Creación do mundo
-----------------

Co corpo de **Cipactli** os deuses crearon a Terra. Así cando se viron na necesidade de dar forma ao mundo, un espazo, un chan, decidiuse que Cipatli se partiría pola metade: unha metade sobre a outra, obtendo ceo e terra. O problema é que non había lugar para o home, entón con dúas árbores erixíron entre medias un espazo que separaba as dúas metades. Así entre nove corpos por arriba ("*os nove que están sobre nós*" (chicnauhtopa), e outros nove abaixo, "*os nove mundos dos mortos*" (chicnauhmictlan) a mitoloxía situaba a vida do home.

Outra cuestión foi a creación do tempo da que se encargaron os esposos Oxmócoc e Cipactónal, así co consello de Quetzalcóatl crearon o calendario azteca que en honra da criatura constaba de 18 "meses" de vinte días (360 días en total), o primeiro deles co seu nome e dedicado a ela.

Véxase tamén
------------

Compárese a Tiamat na mitoloxía mesopotámica, Fenrir na mitoloxía nórdica, e tamén Sedna na Mitoloxía inuit.
Posición da cóclea dentro do oído interno
A **cóclea** é un conduto en espiral situado no oído interno dos mamíferos. Na súa estrutura atópase o órgano de Corti, que contén os terminais nerviosos que permiten a audición.

Estrutura
---------

A cóclea fórmana tres cámaras lonxitudinais, a *scala vestibuli* e a *scala tympani* conteñen perilinfa e a *scala media* contén endolinfa. A helicotrema é o lugar onde conflúen a *scala tympani* e a *scala vestibuli* e a membrana de Reissner separa a *scala vestibuli* da *scala media*; na membrana basilar, que separa a *scala media* da *scala tympani*, é onde descansa o órgano de Corti, coas células ciliadas (que son os receptores auditivos).

|  |  |
| --- | --- |
| Control de autoridades | 
* Wd: Q317857
* BNCF: 24467
* BNF: 11958090m
* EBID: ID
* GEC: 0167283
* GND: 4010338-9
* JSTOR: cochlea
* LCCN: sh85027588
* MAG: 2780130748

 |

|  |  |
| --- | --- |
| Identificadores | 
* FMA: 60201
* MeSH: D003051
* MeSH: A09.246.631.246
* NCIt: C12395
* NeuroLex: birnlex\_1190
* TA: A15.3.03.025
* Uberon: 0001844
* UMLS: C0009195

 |
O **cóccix** ou **vértebras coccíxeas** é a parte inferior da columna vertebral, articulada co sacro e formada por catro ou cinco vértebras soldadas, na especie humana, e que noutros vertebrados constitúe o esqueleto do rabo. Ao igual có sacro, resulta da fusión de varias vértebras. Neste caso, entre tres e cinco vértebras fusionadas. Só a primeira conserva apófises transversas (ás do sacro) e apófises articulares superiores. O resto de vértebras só posúen os corpos vertebrais fusionados. O tamaño das vértebras coccíxeas vai diminuíndo cara ao extremo inferior.

Articulacións do cóccix
-----------------------

Só se artella na parte superior, co sacro. Esta articulación é case inmóbil, e só presenta pequenos deslizamentos. As superficies articulares son:

* Apófises articulares inferiores do sacro
* Apófises articulares superiores do cóccix

Insercións musculares do cóccix
-------------------------------

Na superficie posterior poden chegar insercións dos músculos glúteos, que van dende a cadeira ó fémur. Permiten certos movementos da articulación coxo-femoral.

Na superficie anterior insírese o músculo isquio-coccíxeo, que vai dende a espiña ciática do coxal ata a superficie anterior sacra. Forma parte do plano profundo do perineo ou chan da pelve.

Insercións ligamentosas
-----------------------

Insírese o ligamento sacro-ciático menor, que vai do cóccix ó coxal. Tamén se insiren ligamentos de reforzo da articulación sacro-coccíxea: o anterior, o posterior e os laterais. Os nomes xa definen a súa posición anatómica. Non obstante son ligamentos pouco importantes e nin sequera figuran en moitos atlas de anatomía humana.

Funcións do cóccix
------------------

Coma todos os ósos, ten función de sostén, mais o cóccix constituíu o esqueleto dun rabo similar ós dos outros primates. A nivel evolutivo perdeu esta función, pero aínda o empregamos para apoiarnos nel ó sentarmos.

Notas
-----

1. ↑  Definicións no *Dicionario da Real Academia Galega* e no Portal das Palabras para *cóccix*.
2. ↑  Nome galego en *Vocabulario de medicina*, Universidade de Santiago de Compostela/Consellería de Sanidade, 2008; *Diccionario galego de termos médicos*, Santiago de Compostela, Xunta de Galicia, 2002

Véxase tamén
------------

### Bibliografía

* *Gray’s Anatomy of the Human Body*
* Frank H. Netter: *Atlas de Anatomía Humana* 4ª Edición.

### Artigos relacionados

* Columna vertebral
* Sacro
* Óso coxal

|  |  |
| --- | --- |
| Control de autoridades | 
* Wd: Q193176
* BRE: 2095603
* EBID: ID
* GEC: 0091501
* GND: 4183078-7
* JSTOR: coccyx
* MAG: 2776382857

 |

|  |  |
| --- | --- |
| Identificadores | 
* FMA: 20229
* MeSH: D003050
* MeSH: A02.835.232.834.229
* NCIt: C12696
* TA: A02.2.06.001
* Uberon: 0001350
* UMLS: C0009194

 |
Un paciente nun SPECT óseo. O paciente permanece tombado mentres dous gammacámaras rotan arredor del.

|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Unha **cintigrafía ósea** é unha proba de medicina nuclear para atopar certas anormalidades nos ósos. Utilízase sobre todo para axudar a diagnosticar: cancro dos ósos ou cancro que se diseminou (metástase) até o óso, a localización dalgunhas fontes de inflamación nos testículos (por exemplo, dor ósea, tales como dor de costas debidos a unha fractura), o diagnóstico das fracturas que poden non ser visibles nas tradicionais imaxes de raios X, e a detección de danos nos ósos debido a certas infeccións e outros problemas.

As cintigrafías óseas en medicina son un método máis dunha serie de métodos de formación de imaxes óseas, os cales se utilizan para detectar visualmente anormalidades óseas. Este tipo de estudos por imaxes inclúen imaxes por resonancia magnética (RMN), tomografía computadorizada (TC), radiografía simple e no caso do medicina nuclear "gammagrafías óseas". Porén, unha cintigrafía ósea é unha proba funcional, o que significa que mide un aspecto do metabolismo óseo ou remodelación ósea, o que as outras técnicas de imaxe non fan. Compite coa tomografía por emisión de positróns para ver o metabolismo anormal dos ósos, pero a vantaxe da cintigrafía é que é considerablemente menos custosa.

|  |  |
| --- | --- |
| Control de autoridades | 
* Wd: Q1928938
* BNCF: 25703
* MAG: 2776049877

 |

|  |  |
| --- | --- |
| Identificadores | 
* eMedicine: 2109077
* MedlinePlus: 003833

 |
O **Consello Nacional Africano Unido** (CNAU, en inglés **United African National Council** UANC) foi un partido político de Cimbabue fundado en decembro de 1971 como **Consello Nacional Africano** e dirixido polo bispo metodista Abel Muzorewa en 1974 adoptou o seu actual nome. En 1979 encabezou o goberno logo do acordo entre o primeiro ministro Ian Smith e Muzorewa e a formación dun goberno de unidade nacional pero que non contou co recoñecemento internacional. Nas eleccións de 1980 o CNAU sufriu unha derrota da man da Unión Nacional Africana de Cimbaue - Fronte Patriótica, o partido de Robert Mugabe, quedando fóra do parlamento nas eleccións de 1985 e 1990.

|  |  |
| --- | --- |
| Control de autoridades | 
* Wd: Q889447
* WorldCat
* VIAF: 151272670
* EBID: ID
* LCCN: n80137431

 |

---

|  |  |
| --- | --- |
|  |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


---

|  |  |
| --- | --- |
|  |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Clase de obxecto** é un concepto lingüístico creado polo lingüista francés Gaston Gross no final do século XX. Úsase para a descrición detallada de predicados verbais e nominais en linguaxe natural.

Exemplos
--------

Unha clase de obxecto é un conxunto de obxectos ou lexemas que se combinan con palabras semellantes e que comparten características semánticas semellantes. Estas características poden ser físicas, como o tamaño ou a forma, ou abstractas, como as emocións ou os conceptos. A idea detrás das clases de obxectos é que os verbos ou os substantivos poidan ser descritos con máis precisión cando se especifican as clases de obxectos coas que están relacionados. Por exemplo, o verbo "morrer" pode estar relacionado con diferentes clases de obxectos: por un lado seres vivos, pero por outro aparellos ou mesmo institucións. Cada unha destas clases ten características específicas que poden axudar a distinguir e describir con precisión, ao menos, dous verbos "morrer" diferentes: un "morrer" relacionado coa fin da vida dun ser animado e outro "morrer" relacionado coa fin dun obxecto ou unha entidade. Por tanto, as clases de obxectos son moi útiles para resolver ambigüidades na linguaxe natural e trasladar estas solucións ao seu procesamento computacional.

Notas
-----

1. ↑  Gross, Gaston (1994). "Classes d'objets et description des verbes". *Langages* **28** (115): 15–30. doi:10.3406/lgge.1994.1684.
*Clase obreira*, termo de grande importancia en socioloxía e política.
A **clase traballadora**, **clase obreira** ou proletariado designa o conxunto de traballadores que, dende a Revolución Industrial, achegan basicamente o factor traballo na produción e a cambio reciben un salario ou contraprestación económica, sen ser propietarios individuais dos medios de produción. O termo contraponse así a clase capitalista ou sector social que acapara o capital, así como ó artesanato, sector onde polo xeral os traballadores son propietarios dos útiles de produción.

Orixe do termo e usos
---------------------

Cociña da clase obreira en Bos Aires, nos anos 1940.
O termo *clase traballadora* comezou a utilizarse en galego durante a segunda metade do século XIX como tradución da expresión inglesa "*working class*" ('clase traballadora'), termo que adquiriu importancia nos primeiros escritos socio-económicos de Karl Marx e Friedrich Engels. Sociólogos posteriores como Max Weber redefiniron o termo usándoo con sentidos lixeiramente diferentes, e que permaneceu en uso até os nosos días, aínda que evolucionando nos seus matices e xeneralidade do uso.

Nun sentido sociolóxico máis restrinxido, tamén se entende por *clase traballadora*, o grupo de traballadores industriais asalariados. Con este enfoque, diferénciase doutros grupos de traballadores como os campesiños, os escravos, os traballadores autónomos ou os empregados de servizos. Este significado do termo é equivalente ó termo inglés de *blue colar workers* (traballadores de pescozo azul).

En galego, o termo deixou de ser puramente descritivo e é empregado con finalidades políticas. O seu uso é frecuente dentro do marxismo, o anarquismo, o socialismo, o comunismo e o sindicalismo.

Notas
-----

1. ↑  La clase trabajadora y los oprimidos, Tony Cliff
2. ↑  Definición de proletariado del Manifiesto Comunista de *Marx y Engels, en* Marcuse y los sujetos
3. ↑  Manuscritos de Economía y Filosofía (1844) Arquivado 30 de outubro de 2014 en Wayback Machine. Karl Marx, Caum, consultado el 7/12/2013
4. ↑  Principios del comunismo, F. Engels
5. ↑  Véase La ética protestante y el espíritu del capitalismo

Véxase tamén
------------

### Bibliografía

* Benson, John (2003). *The Working Class in Britain, 1850–1939*. Londres: I.B. Tauris. ISBN 978-1-86064-902-8.
* Connell, Raewyn; Irving, Terry (1980). *Class Structure in Australian History*. Melbourne: Longman Cheshire.
* Engels, Friedrich (1968). *The Condition of the Working Class in England*. Traducido por Henderson, W. O.; Chaloner, W. H. Stanford, California: Stanford University Press. ISBN 978-0-8047-0634-6.

|  |  |
| --- | --- |
| Control de autoridades | 
* Wd: Q191159
* AAT: 300055485
* BRE: 3488091
* EBID: ID
* GND: 4068799-5
* JSTOR: working-class
* LCCN: sh85073639
* MAG: 170950685

 |
**Pacífico Constante Campa Santos**, coñecido como **Constante de Correa**, nado na Ponte do Porto (Camariñas) o 15 de abril de 1911 e finado en Esteribar o 6 de xuño de 1938, foi un político galego.

Traxectoria
-----------

Xornaleiro e muiñeiro da Ponte do Porto, membro do Sindicato de Oficios Varios da CNT. Logo do golpe de Estado do 18 de xullo de 1936 participou no comité de defensa da República. Foi detido e trasladado do cárcere de Corcubión á Prisión Provincial da Coruña o 7 de xaneiro de 1937. Xulgado en consello de guerra o 24 de febreiro con Andrés García Ferreiro, Ramón Carballo Tajes, Ventura Andújar Méndez, Manuel Mouzo Mouzo e Gumersindo Lema, foi condenado a cadea perpetua. Trasladado penal de San Cristóbal de Pamplona o 13 de xuño de 1937, participou na fuga masiva do 22 de maio de 1938 e foi abatido pola forza pública en Esteribar o 6 de xuño. En maio de 1941 foille conmutada a pena pola de sete anos de prisión maior. En xaneiro de 1943 abríronlle expediente de responsabilidades políticas. O seu cadáver non foi atopado.

Notas
-----

1. ↑  *BOP A Coruña*, 26-1-1943, p. 2.

Véxase tamén
------------

### Ligazóns externas

* 

* Constante Campa Santos na páxina web *Nomes e Voces*.
* Varios vecinos de Camariñas fueron asesinados por defender la democracia
* Ficha en Los presos del penal de Ezcaba
Efixie de Constancio I Cloro
**Marcus Flavius Valerius Constantius**, nado en Salona, Espalato, na Dalmacia no 243, pasou á historia coma **Constancio I Cloro**, a causa da súa palidez.

Traxectoria
-----------

Da súa xuventude sábese pouco. No ano 272 casa con Helena, beatificada despois coma Santa Helena, nai do futuro emperador Constantino I o Grande. Poucas cousas se saben de certo da orixe de Helena. Puido ser filla do rei bretón Coel Hen ou filla dunha concubina.

O 1 de marzo do ano 293 foi nomeado César de occidente por Maximiano. Foi o elixido pola súa competencia no goberno da Dalmacia. Na división de Diocleciano de dous *augustus* e dous césares, a Constancio tocáronlle as provincias de Britania e a Galia. Repudiara a Helena e casou con Teodora, fillastra de Maximiano no ano 289.

No ano 296, na Britania rebélase Carausio, e proclámase emperador. Toma as terras británicas e algúns portos da Galia. Constancio lógrao derrotar, pero non nunha batalla definitiva, pero Carausio morre a mans do seu lugartenente Alecto. Pouco despois este é derrotado por Constancio, que se fai co control da Britania.

No ano 298 vence aos alamáns en Lingones e fai reforzar toda a fronteira do Rhin. No ano 305, despois da abdicación de Maximiano, é nomeado *augustus*, pero morre en Eboracum (York) no ano 306 nunha expedición contra os pictos. As lexións elixen ao seu fillo Constantino coma César.

| Imperio Romano |
| --- |
| *Segue a:* Maximiano | **Constancio I Cloro**(305-306) | *Precede a:* Galerio |
| Segunda Tetrarquia |

|  |  |
| --- | --- |
| Control de autoridades | 
* Wd: Q131195
* WorldCat
* VIAF: 37720468
* BAV: ADV12148734
* BMT: 140663
* BNF: 14088921r
* BRE: 2092229
* CERL: cnp00404318
* DBE: constancio-i
* DeutscheBio: 119159589
* EBID: ID
* FAST: 1813664
* GEC: 0019545
* GND: 119159589
* ISNI: 0000 0000 7821 0543
* LCCN: n85121423
* ODNB: 48284
* openMLOL: 424451
* Orthodox Encyclopedia: 2057134
* Treccani: costanzo-i-imperatore-detto-cloro
* ULAN: 500355677
* WikiTree: Constantius-4

 |
**Diego Rivas Gutiérrez**, nado en Cidade Real o 27 de abril de 1980, é un futbolista español. Xoga de centrocampista e o seu club actual é a SD Eibar.

Traxectoria
-----------

O seu primeiro equipo foi o Amorós, integrado na estrutura da canteira do Atlético de Madrid.

Tras un efémero paso polo primeiro equipo, no que debutou o 20 de setembro de 2003 no partido Atlético 0-Valencia CF 3, é no Getafe CF onde realmente se asenta como xogador profesional. No conxunto madrileño saca a relucir todo o seu poderío físico e convértese nun xogador imprescindible.

En xullo de 2006 é traspasado á Real Sociedad, sendo José Mari Bakero o principal valedor para a súa fichaxe. Debuta o 27 de agosto de 2006 no partido Athletic Club 1 Real Sociedad 1. As expectativas creadas en Donostia debido ao montante da súa fichaxe son unha rémora para o xogador e o seu rendemento non pasa de discreto.

En agosto de 2007 marchou ao Cádiz en calidade de cedido, onde luciu o dorsal 19. Logo da súa cesión regresou a Donostia, onde aos poucos se foi gañando o respecto da afección. O seu despregamento físico recorda nesta etapa aos seus mellores momentos en Getafe, onde en maio de 2011 acabou a súa relación coa Real Sociedad como titular indiscutible e aclamado pola afección no último partido contra o Getafe no que lograron a permanencia en Primeira División.

Véxase tamén
------------

### Ligazóns externas

* Ficha de Diego Rivas en as.com *(en castelán)*

|  |  |
| --- | --- |
| Control de autoridades | 
* Wd: Q2302557
* As: 13114
* BDFutbol: 584
* FootballDatabase: 1940
* Soccerway: 3218
* Transfermarkt: 9991

 |
**Clive Ali Chimmo Branson** nado en 1907 e finado o 25 de febreiro de 1944, foi un artista e poeta inglés, e un comunista activo na década de 1930. Varias das súas pinturas están na Tate Gallery. A súa esposa era Noreen Branson (nada en maio de 1910 e finada en outubro de 2003). A súa filla é a artista Rosa Branson (nada en 1933), e Richard Branson é parente seu.

Traxectoria
-----------

Foi un activo recrutador das Brigadas Internacionalis, e el mesmo loitou na guerra civil española desde xaneiro de 1938, sendo capturado en Calaceite o 31 de marzo de 1938. Como prisioneiro de guerra no campo do bando nacionalista de San Pedro de Cardeña, pintou e debuxou o campo e moitos dos seus recrusos, a petición das autoridades; parte desta obra pervive na Marx Memorial Library de Londres.

Casou con Noreen Browne en 1931. A súa filla Rosa Branson naceu en 1933. Morreu en combate en Birmania o 25 de febreiro de 1944, onde serviu como sarxento no exército británico, como parte do 54.º Rexemento de Adestramento dos Royal Armored Corps.

Branson morreu comandando un tanque M3 Lee do Escuadrón B, 25th Dragoons. Recibiu un golpe fatal na parte posterior da cabeza por un proyectil antitanque xaponés ao final da batalla de Admin Box. Branson era un home popular na unidade e a súa tripulación ficou "inconsolable".

Notas
-----

1. ↑  taxicharity (2021-03-16). "Artist Rosa Branson MBE and the Taxi Charity". *taxicharity* (en inglés). Consultado o 2022-03-11.
2. ↑  Baxell, Richard (2012). *The unlikely warriors; the untold stories of the Britons who Fought Franco*. Aurum. p. 448. ISBN 978 1 84513 697 0.
3. ↑  *History of communism*. 1997. p. 55. ISBN 0-85315-862-2.
4. ↑  Holland, James (2016). *Burma '44*. London: Corgi. pp. 359–60.

Véxase tamén
------------

### Bibliografía

* *British Soldier in India: The Letters of Clive Branson* (1945), con introdución de Harry Pollitt.
* Richard Baxell. *Unlikely Warriors: The British in the Spanish Civil War and the Struggle Against Fascism* (Londres: Aurum, 2012)
* Richard Knott: *The Secret War Against the Arts* (Pen & Sword, 2020).

### Ligazóns externas

* Clive Branson, traballos na galería Tate
* Recensión sobre Clive e Rosa Branson
A **Clasificación Decimal Universal** ou **CDU** é un sistema de clasificación do coñecemento que nace da necesidade de ordenar e catalogar as obras nas bibliotecas.

Melvil Dewey, bibliotecario do Amherst College en Massachusetts, Estados Unidos, creou en 1876 o Sistema Dewey de clasificación. Este sistema foi adaptado por Paul Otlet e Henri A Fontaine e publicado por primeira vez en lingua francesa entre 1904 e 1907 co nome de Clasificación Decimal Universal. Desde entón foi continuamente revisado e desenvolvido e demostrou ser un sistema moi flexible e efectivo para clasificar e ordenar fondos bibliográficos. Baséase na ordenación do coñecemento a través de díxitos. A un grupo principal asígnaselle un díxito, do 0 ao 9, e a cada nivel que deba ser creado dentro do grupo engádeselle un novo díxito. Un exemplo de tres niveis é o seguinte:

3 - Ciencias sociais
34 - Dereito
341 - Dereito internacional.

Características e principios da CDU
-----------------------------------

Esta clasificación intenta dividir todo o coñecemento en dez grandes campos, os cales corresponderán ás táboas principais. Cada unha está constituída por un só número:

* 0 Xeneralidades. Ciencia e coñecemento. Organización. Información. Documentación. Enciclopedias. Biblioteconomía. Institucións. Documentos e publicacións
* 1 Filosofía. Psicoloxía
* 2 Relixión. Teoloxía
* 3 Ciencias sociais. Estatística. Política. Economía. Comercio. Dereito. Goberno. Asuntos militares. Benestar social. Seguros. Educación. Folclore
* 4 Vacante
* 5 Matemáticas. Ciencias naturais (inclúe auxiliares especiais e división principal)
* 6 Ciencias aplicadas. Medicina. Tecnoloxía
* 7 Belas artes. Xogos. Espectáculos. Deportes
* 8 Linguaxe. Lingüística. Literatura
* 9 Xeografía. Biografías. Historia

Cada táboa divídese á súa vez noutros dez grupos, e así sucesivamente sen límite; trátase dunha clasificación decimal. A notación estrutúrase utilizando números arábigos que non funcionan como números enteiros.

|  |  |
| --- | --- |
|  | Wikimedia Commons ten máis contidos multimedia na categoría:  ***Clasificación Decimal Universal***  |

|  |  |
| --- | --- |
| Control de autoridades | 
* Wd: Q243350
* WorldCat
* VIAF: 184301709
* BARTOC: 496
* EBID: ID
* GND: 4114037-0
* MAG: 191026523
* PSH: 6485

 |
**Constancio Romeo Lasarte**, nado en Zaragoza o 18 de decembro de 1852 e finado na Coruña o 9 de decembro de 1917, foi un mestre de escolas laicas e librepensador español.

Traxectoria
-----------

Participou como orador nos actos do Primeiro de Maio de 1906 na Coruña. Os directivos de La Antorcha Galaica del Libre Pensamiento ofrecéronlle o posto de mestre e director da escola laica que mantiña a entidade. Constancio aceptou o ofrecemento e tomou posesión a comezos de setembro de 1906. As escolas laicas foron clausuradas por orde de La Cierva tras os sucesos da Semana Tráxica de Barcelona de xullo de 1909. Ao tempo que se pechaba a escola, Constancio foi acusado de ser un perigo para a sociedade, como defensor das ideas anarquistas, e sufriu desterro na Fonsagrada. Retornou á Coruña o 29 de setembro tras levantarse a suspensión de garantías constitucionais polo goberno. Pero a escola foi novamente pechada por orde das autoridades académicas porque Romeo abriu o local sen permiso. Tiveron que facer unha nova solicitude e cambiaron a denominación da escola, que levou o nome de Colexio laico Fröebel. O colexio abriu as súas portas o 6 de decembro con Romeo como profesor e director.

Constancio Romeo patricipou en mitins anticlericais e en defensa do librepensamento, actos a favor dos presos políticos e sociais e mitins de controversia. Tamén pronunciou varias conferencias: "La libertad es incompatible con el principio de autoridad", pronunciada o Primeiro de Maio de 1907 no Teatro Circo; "Cómo vivimos y cómo podríamos vivir", organizada pola sociedade de pescadores La Humanidad Libre en xaneiro de 1909; en maio de 1909, no local de Germinal, disertou sobre o carácter que debían ter os centros de estudos sociais; en setembro de 1913, no local de carpinteiros de La Emancipación, falou sobre Socialismo e sindicalismo. Colaborou en *La Voz del Obrero*.

A raíz da folga xeral de 1917 foi acusado de formar parte dunha xunta revolucionaria e procesado. Morreu o 9 de decembro de 1917 na Coruña e foi soterrado no cemiterio civil da cidade o día 10 ás cinco da tarde. Durante o mitin pro amnistía celebrado na praza de touros o 16 de decembro de 1917 fíxose unha colecta a favor da súa familia.

Casou con Luísa Elizalde Vellido, coa que tivo dous fillos: Acracia e Liberto. No seu labor docente estivo acompañado da súa muller, que se ocupaba da educación das nenas da escola laica.

Obras
-----

* *Población de Alicante, lee y medita. ¿Tiene el hombre alma?*, 1901.
* *Disertación Científico Social*, 1913.
* "La escuela: su pasado, su presente y su porvenir", *La Revista Blanca*, nº 45 a 59, 1925.

Véxase tamén
------------

### Bibliografía

* Pereira Martínez, Carlos; Romero Masiá, Ana (2009). "Constancio Romeo Lasarte (1852-1917): Un mestre laico na Coruña" (PDF). *Anuario Brigantino* (32). Consultado o 19 de xullo de 2013.
Para outras páxinas con títulos homónimos véxase: Cónsul.
Antigo consulado de España en Taganrog, Rusia
**Cónsul** é un cargo que recibe un funcionario ou titular dunha oficina consular por parte do Estado para exercer unha función consular no estranxeiro.

O cónsul é un funcionario do servizo exterior dun país, de carácter non político, que dá información e propaganda administrada, alfándegas, notarial e rexistro político.

É o Ministerio de Exteriores, de Relacións Exteriores ou de Asuntos Exteriores quen lle encarga ao cónsul a tarefa de asistir aos cidadáns do país de orixe en certas tarefas, como a tramitación dos documentos que necesite para diversos fins, orientalo para a súa defensa, en caso de necesitalo, legalización de documentos oficiais (cando existe esa posibilidade), poderes, fes de vida, certificados acreditativos de nacionalidade, outorgamento e renovación de pasaportes, tramitación de documentos de identidade nacionais do seu país, promoción económica, cultural e turística etc.

Notas
-----

1. ↑  MAEC, Documentos (decembro de 2015). "Términos diplomáticos" (PDF). *Documento maec.es*. Ministerio de Asuntos Exteriores. Arquivado dende o orixinal (PDF) o 21 de decembro de 2018. Consultado o 27 de xullo de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cónsul*** |

### Outros artigos

* Consulado
* Misión diplomática
* Embaixador

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q207978
* AAT: 300025461
* BNCF: 19942
* BNF: 11979990r
* EBID: ID
* GEA: 4211
* GND: 4165110-8
* JSTOR: consulates
* LCCN: sh85031467
* NDL: 00569873

 |
Unidades morfoestruturais de Cataluña:

|  |  |
| --- | --- |
|      Pireneo 
     Prepireneo 
     Depresión Central
     Pequenas estribacións na Depresión Central |      Cordilleira Transversal 
     Cordilleira Prelitoral 
     Cordilleira Litoral
     Depresións litoral e prelitoral e outras chairas costeiras |

A **Cordilleira Prelitoral** (en catalán: *Serralada Prelitoral*) é unha cordilleira localizada en Cataluña (España), que forma parte das Cordilleiras Costeiras Catalás.

Sitúase paralelo á costa, pero a unha distancia desta de entre 30 e 60 km, entre o límite coas Comunidades Autónomas valenciana e aragonesa e a Cordilleira Transversal (*Serralada Transversal*). De norte a sur, comprende as serras das Guilleries (que comparte coa citada Cordilleira Transversal), o Montseny, Sant Llorenç de Munt, Montserrat, Queralt, a de Prades, o Montsant e Ports, que forman tamén parte do Sistema Ibérico.

Entre os seus espazos naturais protexidos, merecen destacarse, o Parque Natural do Montseny, o Parque Natural de Sant Llorenç de Munt i l'Obac, o Parque Natural de Montserrat e o Parque Natural Els Ports.

Véxase tamén
------------

* Cordilleira Litoral

|  |  |
| --- | --- |
| Control de autoridades | 
* Wd: Q520924
* GEC: 0062113

 |
**Dalmacio Giráldez Buceta**, nado en Valeixe (A Cañiza) o 9 de decembro de 1881 e finado na Habana o 22 de marzo de 1957, foi un farmacéutico galego.

Traxectoria
-----------

Fillo do comandante Benito Giráldez González e de Gumersinda Buceta Rivera. Estudou o Bacharelato no Instituto da Coruña, e Farmacia na Universidade de Santiago de Compostela. Marchou a Cuba cara a 1912 instalándose en Baracoa onde abriu unha farmacia. Foi vogal da directiva do Comité Pro-Libertad de España contra a ditadura de Primo de Rivera. Visitou Valeixe en 1928. Retornou a España en xullo de 1929, e instalouse en Madrid, onte estivo adherido á Liga Nacional Laica. Na República viaxou varias veces as Cuba. Pasaba moitos veráns en Valeixe. Volveu a Cuba, onde morreu en 1957.

Vida persoal
------------

Casou con Angustias Rodríguez e foi pai de Hilda, Elena e Rosa Giráldez Rodríguez.

Notas
-----

1. ↑  *La Voz de Galicia*, 22-6-1901, p. 2.
2. ↑  *El Eco de Santiago*, 28-2-1903, p. 1.
3. ↑  *Eco de Galicia*, 5-4-1925, p.2.
4. ↑  *El Pueblo Gallego*, 26-10-1928, p. 13.
5. ↑  *El Pueblo Gallego*, 10-7-1929, p. 9.
6. ↑  Ficha de Dalmacio Giraldez Bureta
7. ↑  *Faro de Vigo*, 20-8-1932, p. 6.
8. ↑  *Tribuna*, 2-9-1934, p. 4.
9. ↑  *El Pueblo Gallego*, 9-8-1935, p. 9.

Véxase tamén
------------

### Ligazóns externas

* Dalmacio Giráldez Buceta
Para outras páxinas con títulos homónimos véxase: Dólar.

| Dólar bahamés |
| --- |
| **Bahamian dollar *(en inglés)***  |
|  |
| Código: | BSD |
| Ámbito: |  Bahamas |
| Símbolo: | $, B$ |
| Fracción: | 100 cents |
| Moedas: | 1, 5, 10, 15, 25, 50 cents 1 dólar |
| Billetes: | ½, 1, 3, 5, 10, 20, 50, 100 dólares |
| Emisor: | Central Bank of the Bahamas |
| Taxa de troco:fixa | 1 EUR = 1,4372 BSD1 USD = 1 BSD |
| *Troco actual* |

O **dólar bahamés** é a moeda oficial das Bahamas. Normalmente abréviase como $ ou B$ para diferencialo doutros tipos de dólar. O seu código ISO é BSD e divídese en 100 céntimos (cents). É emitido polo *Central Bank of The Bahamas* (en galego *Banco Central das Bahamas*).

Historia
--------

O dólar bahamés foi introducido en 1966 para substituír a libra das Bahamas a razón dun dólar por cada sete xilins. Este tipo de troco permitía a paridade co dólar estadounidense, xa que daquela a taxa de troco entre a libra esterlina e o dólar estadounidense estaba fixada en 1 £ = 2,80 $.

Véxase tamén
------------

### Ligazóns externas

* Sitio web do Banco Central das Bahamas *(en inglés)*


---

|  |  |
| --- | --- |
|  |  *Este artigo sobre economía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
*Se procura o artigo sobre o grupo de música, vexa Das Kapital (grupo)*

  

***Das Kapital*** (*O capital*) é unha obra de económica política de Karl Marx publicada en 1867 e escrita en alemán. Nela realiza unha análise crítica do capitalismo e senta as bases para un modelo de socialismo.

Características
---------------

Para Marx, a necesidade primaria do capitalismo, en tanto suxeito da historia, é a plusvalía, a diferenza entre o valor da forza do traballo e o valor das mercadorías producidas por esa forza de traballo. Só a través da produción de plusvalía o diñeiro pode converterse en capital, polo que a base do capital está na explotación da forza de traballo como mercadoría.

|  |  |
| --- | --- |
| Control de autoridades | 
* Wd: Q58784
* WorldCat
* VIAF: 189504446
* BNF: 11939508s
* EBID: ID
* GEC: 0014657
* GND: 4099309-7
* LCCN: n80042772
* NLA: 35735065
* OL: OL8202388W
* SELIBR: 334699
* SUDOC: 027329313

 |

---

|  |  |
| --- | --- |
| Este artigo tan só é un bosquexo |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Cimbra de madeira
Proceso de cimbrado na construción dunha bóveda romana.
A **cimbra** é unha estrutura auxiliar que serve para soportar provisionalmente o peso dun arco ou bóveda, así como doutras obras de cantería, durante a fase de construción. Adoita ser unha cercha de madeira. Esta estrutura, unha vez ensambladas as doelas e a doela clave, desmóntase nunha operación denominada *descimbrado*.

Características
---------------

Durante o proceso de construción de arcos e bóvedas, utilízanse para suxeitar as doelas até o momento do seu remate, momento no que se coloca a clave. 

Tamén se denomina cimbra á curvatura interior (ou intradorso) dun arco ou dunha bóveda. Na construción e deseño de arcos adoita evitarse o seu uso debido ao aumento do custo da súa construción. Normalmente encárgase a carpinteiros especializados

Nalgúns países de fala hispana de América tamén se utiliza o termo *cimbra* para designar os encofrados, pola semellanza de funcións con estes e, especialmente, cando se trata de estruturas auxiliares de grandes arcos de formigón en pontes.

Tipos de cimbra
---------------

* *Cimbra corrediza*. A que se corre cambiándoa de sitio.
* *Cimbra de tendido*. A empregada nas galerías de mina formada por unha camada horizontal de estemples sobre os cales se colocan os cascallos.
* *Cimbra fixa*. A que ten un ou máis apoios no espazo ou cravo que hai entre os estribos ou pilas da bóveda.
* *Cimbra mixta*. A que sendo na súa forma ou armazón xeral recollida, recibe logo os puntos de apoio intermedios aos contrafortes como as fixas.
* *Cimbra peraltada*. Aquela cuxo eixo é superior á metade da corda do arco que a forma.
* *Cimbra rebaixada*. Aquela en que a altura do eixo é menor que a metade da corda do arco.
* *Cimbra flexible* ou *recollida*. A que non ten apoio algún intermedio e só vai a apoiada nas fábricas dos contrafortes ou piares.

Notas
-----

1. ↑  Diccionario enciclopédico popular ilustrado Salvat (1906-1914)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cimbra Modificar a ligazón no Wikidata*** |

### Outros artigos

* Encofrado

|  |  |
| --- | --- |
| Control de autoridades | 
* Wd: Q1813469
* AAT: 300178768
* BNCF: 22744
* MAG: 2777305511

 |
| *Cordón umbilical* |
| --- |
|  |
| Cordón umbilical nun meniño de 3 minutos de vida. |
|
|
| Latín | *Funiculus umbilicalis* |
|
|
|
| Arteria | Arterias umbilicais |
| Vea | Vea umbilical |
|
|
|
|
|

En mamíferos placentarios, o **cordón umbilical** é un cordón que une ben o embrión en vías de desenvolvemento ou ben o feto á súa placenta. Contén arterias principais e veas (arterias umbilicais e vea umbilical) para o intercambio de substancias nutritivas e sangue rico en oxíxeno, entre o embrión e a placenta. Estes vasos están arrodeados da chamada xelatina de Wharton. No momento en que o feto nace, o cordón umbilical é cortado e déixase só unha pequena cicatriz, que constituirá o futuro embigo.

O termo "cordón umbilical", ou simplemente "umbilical", foi empregado tamén para cordas con funcións semellantes, coma a mangueira de aire que une a un mergullador de mar aberto ao seu barco, ou ben a un astronauta coa súa nave espacial.

Anatomía
--------

No feto humano, o cordón umbilical é, polo xeral, duns 56 cm de lonxitude e de 1 a 2 cm de diámetro. Dita lonxitude pode variar dende a acordia, que vén a ser a ausencia de cordón, até a cordóns de máis de 300 cm. Os cordóns umbilicais son de natureza helicoidal, con até 380 hélices. En termo medio, o cordón umbilical ten de 10 a 11 hélices. A maioría dos cordóns xiran ou rotan cara á esquerda, por razóns que no se coñecen aínda. Máis do 5% dos cordóns son máis curtos de 35 cm, e arredor dun 5% son máis longos de 80 cm.

O cordón umbilical contén dúas arterias umbilicais e unha vea umbilical, sepultada dentro da xelatina de Wharton.

Véxase tamén
------------

### Outros artigos

* Cordocentese
* Sufrimento fetal
* Banco de Cordón Umbilical
* Xelatina de Wharton

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Cordón umbilical*** |

* Organización Nacional de Trasplantes de España. Bancos autorizados e preguntas máis frecuentes ao respecto
* Primeiro banco de tecidos autorizado no Estado español.

|  |  |
| --- | --- |
| Control de autoridades | 
* Wd: Q172563
* BNCF: 44202
* BNF: 12341820v
* BRE: 3173272
* EBID: ID
* GEC: 0216250
* GND: 4201308-2
* JSTOR: umbilical-cord
* LCCN: sh85139520
* MAG: 2776955114
* NDL: 01193262
* NKC: ph238363

 |

|  |  |
| --- | --- |
| Identificadores | 
* MeSH: D014470
* MeSH: A16.378.693
* Uberon: 0002331
* UMLS: C0041633

 |
Para outras páxinas con títulos homónimos véxase: Cormo.
Lámina do gladíolo *Gladiolus palustris*, mostrando o cormo.
 Cormos de taro *Colocasia esculenta*.
Un **cormo** (do latín científico *cormus*, e este do grego clásico κορμός, *kormós*, 'tronco da árbore') é un talo ou caule subterráneo engrosado, de base inchada e crecemento vertical, que contén nós e avultamentos dos que saen xemas.

Características
---------------

Está recuberto por capas de follas secas, a modo de túnicas superpostas. Na parte inferior produce pequenos cormos novos que servirán para a reprodución de novas plantas. 

Ao igual que os bulbos e os rizomas, estes órganos son acumuladores de substancias nutritivas constituídos por células parenquimatosas. 

As plantas que presentan cormos son plantas perennes que perden as súas partes aéreas en climas fríos durante a época invernal, conservando unicamente a súa parte subterránea. Esta capacidade para almacenar nutrientes constitúe un modo de supervivencia en caso de condicións adversas, como unha prolongada seca ou unha temporada estival demasiado calorosa.

Algunhas das plantas que forman cormos inclúen moitas especies da familia das iridáceas:

* *Crocus*, os sasafráns.
* *Colchicum*, os cólquicos.
* *Freesia .*
* *Gladiolus*, os gladíolos.
* *Iris*, os lirios ou iris.
* *Ixia.*
* *Crocosmia.*
* *Stenbergia.*
* *Tritonia.*
* *Watsonia.*

Tamén o presenta o taro (*Colocasia esculenta*) que é comestíbel, e outros membros similares da familia das aráceas.

Véxase tamén
------------

### Outros artigos

* Bulbo
* Rizoma
* Tubérculo
Nunha orquestra sinfónica, o **concertino** é o solista da sección de violíns primeiros.

Etimoloxía
----------

O nome xorde do *concerto grosso*, xénero empregado sobre todo na música barroca en Italia.

O concertino na orquestra sinfónica
-----------------------------------

Na actualidade o termo concertino úsase moi comunmente para a música sinfónica. Nunha orquestra siunfónica, a primacía dos violíns é moi habitual. Así, na orquestra, o concertino é a persoa de maior xerarquía despois do director da orquestra, o que executa os solos de violín en caso de que os haxa, coa excepción dos concertos de violín, nos que é probábel que interveña un violinista convidado.

Na orquestra o concertino ocupa o primeiro lugar da primeira fila de executantes, á esquerda do mestre. Antes da entrada do mestre, é o último instrumentista que entra no escenario.

O concertino toma decisións respecto á técnica de execución dos violíns e, en ocasións, de todos os instrumentos de corda, e pode encargarse da afinación de toda a orquestra (só corda) antes dos ensaios e das actuacións cara ao público, e doutras cuestións técnicas. En ocasións axuda ao director da orquestra con pequenos xestos que marcan tempos que non poden ser indicados soamente pola batuta do director.

Outros usos do termo
--------------------

De forma máis xeral, o concertino é o instrumento ou grupo de instrumentos solistas, por contraposición co *ripieno*, que é o conxunto de instrumentos que serven de acompañamento e base para o concerto. Entre ambos adoita darse un intercambio de material musical.

Utilízanse ambos os termos para calquera agrupación de músicos que cumpran as súas características; pode fabarse, por exemplo, do concertino e o ripieno dunha Big Band de jazz, xénero que comparte moitas características formais co *concerto grosso* (incluíndo a liberdade interpretativa e de improvisación, que era típica da música anterior ao clasicismo).

Notas
-----

1. ↑  **concertino** no dicionario da RAG.

|  |  |
| --- | --- |
| Control de autoridades | 
* Wd: Q691031
* Europeana: ID
* GEC: 0092593
* GND: 4231707-1

 |
**Concepción Sanesteban Raposo**, nada en 1964, é unha política galega.

Traxectoria
-----------

Licenciada en Filoloxía Hispánica e Galego-Portuguesa, é ama de casa. Nas eleccións municipais de 2003 foi candidata á alcaldía de Valdoviño pola formación Centristas de Valdoviño, impulsada por exmilitantes do PPdeG e que conta con anteriores integrantes socialistas. Nos comicios foi a segunda forza máis votada (3 concelleiros) por detrás do PPdeG (5) e foi elixida alcaldesa co apoio do PSdeG e o BNG, gobernando en coalición cos socialistas. Volveu encabezala candidatura de Centristas nas municipais de 2007, pero baixou a 2 concelleiros e pasou a sela cuarta forza, perdendo a alcaldía en favor da candidata de Terra Galega, permanecendo como portavoz na oposición. Volveu ser candidata nas municipais de 2011 manténdose en 2 concelleiros. Apoiou a investidura do candidato do PPdeG José Antonio Vigo Lago, se ben finalmente non chegou a un acordo de goberno e permaneceu na oposición ata a fin do mandato, cando se retirou da política. 

En xullo de 2014 foi imputada, xunto co seu marido, por un presunto delito de suborno tido lugar durante o seu mandato como alcaldesa en 2005, ditándose xuízo en febreiro de 2021.

|  |  |  |
| --- | --- | --- |
| Predecesor:**José Antonio Rodríguez Fernández** |  **Alcaldesa de Valdoviño** 2003 - 2007 | Sucesor:**María Isabel Álvarez Diéguez** |

Notas
-----

1. ↑  Concepción Sanesteban, del partido Centrista, gobernará en Valdoviño
2. ↑  La exalcaldesa de Valdoviño Concepción Sanesteban y su marido, imputados por cohecho
3. ↑  Juzgarán por cohecho a Concepción Sanesteban, exalcaldesa de Valdoviño

Véxase tamén
------------

### Outros artigos

* Eleccións municipais en Valdoviño